"Setswana Puo ya Gae (HL)/P2 19 DBE/Ngwanaitseele 2022 NSC – Kaedi ya go Tshwaya  Mo lebokong, Kgosi Pilane o na le maikarabelo jaaka moeteledipele wa morafe. O tshwanetse go bona gore motse o buswa sentle e bile o phepa. Mmoki o senola mathata a a neng a lebane Kgosi Pilane yo o neng a tlogeletswe bogosi ke mogolowe.  Motse ga o mo seemong se se ntseng sentle ka o le leswe e bile o na le matlapa a a tlhokang go epololwa ka a le kotsi mo bathong.  Kgosi o na le mathata a gore banna le basadi ba a tshaba mo motseng.  O kaya gore malapa a thubegile, banna le basadi ba tlogetse bana ba se na sepe.  Mathata a etegetswa pele ke gore makau a faletse mme a itirela jaaka a rata ka ba nyala ba tlhala. Basadi fa e sale ba ya dirakeng tse ba sa di goroseng.  Ka jalo, kgosi o lebanwe ke namane e tona ya tiro ya go batlana le morafe kwa mafelong a a phatlaletseng jaaka Natala, Kapa, Tlhabane le Kiriisetoropo.  Fa Pilane Pheto a ne a tlogelela monnawe bogosi, o tlhokile go dupelela gore o ya go fitlhela morafe o phatlhaletse, mme o tshwanetse go o phuta. [25] Kwalololo e ileditswe Phetla"